Diari Oficial de la Generalitat Valenciana


Sumari del DOGV 4098, del 02-10-2001 (2001/9269)

ACORD de 26 de juliol de 2001, de la Comissió Territorial d'Urbanisme de Castelló, relatiu a la modificació puntual núm. 12 del Pla General d'Alcalà de Xivert.
---------------------------------------------------------------------------------------------------------------------------------------------------------------

### Dades del document

Número de DOGV
:   4098

Data del DOGV
:   02-10-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/9269


Data del document
:   26-07-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Alcalà de Xivert
    * pla d'urbanisme

ACORD de 26 de juliol de 2001, de la Comissió Territorial d'Urbanisme de Castelló, relatiu a la modificació puntual núm. 12 del Pla General d'Alcalà de Xivert. [2001/X9269]
  
Vist l'expedient relatiu a la modificació puntual núm.12 del Pla General d'Alcalà de Xivert, i de conformitat amb els següents,
  
Antecedents
  
Primer. El ple de l'ajuntament, en la sessió del dia 28 de febrer de 2001, va adoptar l'acord de sotmetre a informació pública el projecte de modificació núm. 12 del seu Pla General, la qual cosa es va produir mitjançant edictes inserits en el periòdic Levante, de 8 de març de 2000, i en el DOGV núm. 3.971, de 2 d'abril de 2001. Transcorregut el període d'informació al públic, durant el qual no es va formular cap al·legació, el ple va aprovar provisionalment la modificació en la sessió de 30 de maig de 2001.
  
Segon. La documentació aportada consisteix en memòria informativa i justificativa, plànols d'informació i nou pla d'ordenació.
  
Tercer. La present modificació té per objecte crear una zona qualificada d'E/SR Dotació Estructural de Serveis Urbans de 14.605 m² per a la ubicació d'una estació depuradora d'aigües residuals, en sòl classificat com a no urbanitzable de règim comú, prop del límit nord del sòl urbanitzable de la costa i fora del sòl no urbanitzable PM de protecció mediambiental de la Serra d'Irta.
  
La modificació troba la seua justificació en la necessitat d'escometre la construcció d'una nova estació depuradora que cobrisca les demandes requerides, ja que la depuradora de Capicorb és insuficient per a l'increment poblacional previst a mitjà termini.
  
D'altra banda, s'ha consensuat tant amb la Divisió de Recursos Hidràulics de la COPUT com amb la Conselleria de Medi Ambient la localització més idònia per a la seua funció compatible amb l'interés mediambiental adjacent sense que aquest quede afectat.
  
Quart. Segons resulta de l'acord del ple de l'ajuntament de 30 de maig de 2001, el 19 d'octubre de 2000, va ser emés informe per la Divisió de Recursos Hidràulics de la COPUT en el qual s'indicava que es consideraven les zones de sòl no urbanitzable RC-1, situades al nord del sòl urbà i confrontants amb l'àmbit de protecció mediambiental de la Serra d'Irta com les més adequades per a l'establiment d'una EDAR, i en data 29 de novembre de 2000 s'emet nou informe d'aquest organisme sobre la sol·licitud formulada per l'ajuntament relativa a la idoneïtat per a incloure la depuradora en la parcel·la assenyalada en els plànols.
  
L'Ajuntament va sol·licitar informe a la Conselleria de Medi Ambient en relació amb la nova infraestructura de serveis urbans d'estació depuradora, que va ser emés en data 14 de març de 2001 en els següents termes:
  
?La memòria presentada té per finalitat la justificació de creació d'un sòl no urbanitzable qualificat de dotacional, denominat E/SR Dotació Estructural de Serveis Urbans, amb una superfície de 14.065 m² per a la ubicació d'una estació depuradora d'aigües residuals. L'elecció de la parcel·la o sòl per al qual es crea aquesta qualificació de sòl està condicionada pels informes previs realitzats per la Divisió de Recursos Hidràulics de la Conselleria d'Obres Públiques, Urbanisme i Transports, en què s'estableix la idoneïtat d'aqueixa parcel·la per a la ubicació de les infraestructures necessàries relacionades amb la depuració de les aigües residuals dels nuclis urbans situats en el tram coster d'Alcossebre.
  
De la documentació aportada, es desprén que la parcel·la elegida queda ubicada en l'àmbit del Pla d'Ordenació dels Recursos Naturals de la Serra d'Irta, pla que es troba en fase d'aprovació definitiva.
  
En aquest sentit, el projecte de modificació puntual del PGOU que es tramita per l'Ajuntament d'Alcalà de Xivert queda subjecte a l'Ordre de 6 de febrer de 1998, de la Conselleria de Medi Ambient, per la qual cosa s'acorda iniciar el procediment d'aprovació del Pla d'Ordenació dels Recursos Naturals de la Serra d'Irta, en l'article segon d'aquesta ordre s'estableix : «En virtut del que disposa l'article 28 de la Llei 11/1994 d'Espais Naturals Protegits de la Comunitat Valenciana fins que no s'aprove el citat Pla, no podran realitzar-se actes que suposen una transformació sensible de la realitat física i biològica que puguen arribar a fer impossible o dificultar de forma important la consecució dels objectius del Pla.
  
Així mateix, tampoc podrà atorgar-se cap autorització, llicència o concessió que habilite per a la realització d'actes de transformació de la realitat física o biològica en l'àmbit del Pla sense l'informe de la Conselleria de Medi Ambient».
  
Les parcel·les sobre les quals es desenvolupa el projecte no delimiten ni afecten camins ramaders classificats del terme municipal d'Alcalà de Xivert, segons classificació aprovada per Ordre Ministerial de 22 de febrer de 1962 i publicada en el Butlletí Oficial de l'Estat, d'1 de març de 1962 i aprovació de modificació de la classificació dels camins ramaders d'aquest terme aprovats per Ordre de la Conselleria d'Agricultura i Pesca, de 28 de novembre de 1989, i publicats en el Diari Oficial de la Generalitat Valenciana d'11 de gener de 1990.
  
El projecte sol·licitat s'ubica sobre antigues parcel·les agrícoles de cultius llenyosos de secà, actualment abandonades i en un entorn majoritàriament urbà. El projecte no afecta comunitats botàniques o faunístiques d'especial interés mediambiental o espècies protegides, endèmiques, en perill d'extinció o de distribució escassa o puntual en el context provincial o de Comunitat Valenciana.
  
En aquest sentit, la reserva d'un sòl dotacional, en sòl qualificat de no urbanitzable, per a la construcció d'una depuradora d'aigües residuals, no suposa alteració de característiques físiques o biològiques d'una zona d'especial valor natural o paisatgístic en l'àmbit de l'Ordre de 6 de febrer anteriorment citada.
  
El projecte no afecta el domini públic hidràulic?.
  
Fonaments de dret
  
Primer. La present modificació ha sigut sotmesa a informació al públic amb posterioritat a l'entrada en vigor del Reglament de Planejament de la Comunitat Valenciana, aprovat pel Decret 201/1998, de 15 de desembre (en endavant RPCV), per la qual cosa, i d'acord amb la disposició transitòria primera del citat Reglament, li són exigibles les seues disposicions relatives al contingut, tramitació, formalització o aprovació de plans.
  
Segon. La tramitació ha sigut correcta, segons el que disposa l'article 38 i següents de la llei 6/94, de 15 de novembre, Reguladora de l'Activitat Urbanística (en endavant LRAU) i la documentació està completa, als efectes del compliment del que estableix l'article 27 de la LRAU
  
Tercer. La modificació té per objecte introduir determinades alteracions que suposen la inclusió d'una nova dotació d'infraestructura de serveis urbans en una parcel·la situada en sòl no urbanitzable comú classificada com RC1, i que amb la modificació manté aquesta mateixa classificació.
  
La funció de crear reserves de sòl dotacional en sòl no urbanitzable és una potestat de planejament en virtut del que estableix l'article 11 de la LRAU, que assenyala ?els plans podran preveure i ordenar reserves de sòl dotacional en sòl no urbanitzable quan siga convenient per al millor servei públic?.
  
La modificació redactada per l'Ajuntament d'Alcalà de Xivert es fonamenta en aquest precepte legal, en establir en sòl no urbanitzable una reserva de sòl dotacional, sobre la qual els organismes sectorials implicats no han presentat cap objecció, per la qual cosa, no hi ha cap obstacle que puga qüestionar l'aprovació definitiva del document.
  
Quart. De conformitat amb el que estableix els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el director general d'Urbanisme i Ordenació Territorial pot elevar proposta d'aprovació al conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme, dictamen que en el cas de municipis de menys de 50.000 habitants, com és el cas d'Alcalà de Xivert, tindrà directament efectes de resolució executòria.
  
En virtut de tot el que antecedeix, la Comissió Territorial d'Urbanisme de Castelló acorda aprovar definitivament la modificació núm.12 del Pla General d'Alcalà de Xivert.
  
Contra el present acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú».
  
Castelló de la Plana, 26 de juliol de 2001.- El secretari de la Comissió Territorial d'Urbanisme: Fernando Renau Faubell.